Buli muntu alina eddembe erisoma okusobola okufuna obuyigirize. Okusoma kunaabanga kwa bwereere mu myaka egisooka ne mu bibiina ebisookerwako. Okuyigirizibwa okusookerwako kunaabanga kwa buwaze. Amasomero agayigiriza eby'emikono n'emirimu egy'ekikugu ganaateekebwangawo, ate era buli muntu alina ebisaanyizo anaabanga n’omukisa ogwenkanankana n’ogw’abalala okugenda mu matendekero aga waggulu. Ebyenjigiriza binaaluubiriranga okukulaakulanya omuntu mu bujjuvu n’okunyweza okussa empisa mu ddembe ly'obuntu n’ebbeetu erimuweebwa. Bijja kutumbula okutegeera, okugumiikiriza n’omukwano mu mawanga n’eddiini zonna, era bijja kwongera ku mirimu gy’Ekibiina ky’Amawanga Amagatte olw’okukuuma emirembe. Abazadde balina eddembe erisookebwako okulonda ekika ky’obuyigirize obunaaweebwa abaana baabwe.